Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1452

9. évfolyamon a történelemhez illeszthető témakör a magyar reformáció története. Ennek egyik speciális része az oktatás, ezen belül is a református kollégiumok szervezeti rendje, diákélete. – Tartalmi szempontból jól illeszkedik az irodalomhoz – ebben a tanévben esik szó a kollégiumi életről, Móricz Zsigmond Légy jó mindhalálig című illetve Szabó Magda Abigél című műve alapján. – Társadalomismeretből az év anyaga az erkölcs és jog kérdései köré szerveződnek, tartalmazva egy komoly diákjogi egységet, és ennek eredményeként valóságos diákönkormányzat létrehozását, s ez szintén idekapcsolható. – E téma alkalmas arra, hogy e korosztály átélhetően belelásson az 1700-as évek diákságának életébe, megismerkedjen az oktatás rendjén kívül az akkor fontosnak tartott tananyagok, a diákok hétköznapjaival. – A témahéten vezető szerepe az életmódtörténetnek van, s ehhez illeszkedik a terjedelmében nagyobb jelentőséggel az irodalom, illetve a reáliák (főként matematika, biológia), a latin nyelv és a testnevelés 2008/177. szám AJÁNLOTT TEVÉKENYSÉGEK A projekt elején csoportok alakulnak. Minden csoport egy-egy kollégiumi szoba, bizonyos feladatok ehhez a csoporthoz kapcsolódnak Másik szerveződés: tanulószoba: poetika, latin, matematika, grammatika, geometria, retorika, geográfia. Itt az adott tantárgyakhoz kapcsolódó feladatokkal foglalkoznak, illetve vetélkedőt állítanak össze a többieknek. Mindenkinek: füvészkedés, longa méta játék egy közeli parkban. Szónokverseny 3. VILÁG A BURKON KÍVÜL A KOMPETENCIAFEJ- LESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – szolidaritás, – szociális érzékenység, – előítélet-mentesség – másság elfogadása – önállóság, – a kommunikáció szabályainak betartása, – önismeret ISMERETEK, TARTALMAK, FELADATOK Törvényi szabályozás, civil szervezetek működése, integráció A választott csoport életkörülményeinek, problémáinak, a velük foglalkozó intézmények, civil szervezetek, a rájuk vonatkozó törvényi szabályozás ismerete. AJÁNLOTT TEVÉKENYSÉGEK – Előadások, beszélgetések a témában jártas, illetve érintett emberekkel, látogatás különböző intézményekben, filmnézés. – Minden gyerek egy sérült csoportot választ (vakok, siketek, mozgássérültek, értelmi sérültek, krónikus betegségben szenvedők) és az ő életkörülményeikkel ismerkedik meg a hét során. – Egyéni munka: mindenki naplót vezet a hét eseményeiről, a végén kis csoportban beszámolnak egymásnak élményeikről.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes